***REPUBLIKA HRVATSKA***

***OPĆINSKI SUD U OSIJEKU***

*ZAHTJEV ZA DOSTAVU PONUDE*

*U POSTUPKU JEDNOSTAVNE NABAVE*

***„USLUGE SISTEMATSKOG PREGLEDA***

***DRŽAVNIH SLUŽBENIKA I NAMJEŠTENIKA***

***OPĆINSKOG SUDA U OSIJEKU“***

*Broj Naručitelja: 41-Su-522/2020*

*Osijek, 15. rujna 2020.*

***OPĆI PODACI***

***1. Podaci o Naručitelju***

*Naziv: Općinski sud u Osijeku*

*Sjedište: Osijek, Europska avenija 7*

*OIB: 38625793303*

*Telefon: 031/228-428*

*Telefax: 031/202-419*

***2. Službenik zadužen za kontakt:***

*Ravnateljica sudske uprave Andreja Knežević, telefon: 031/228-428, e-pošta:* [*andreja.knezevic@osos.pravosudje.hr*](mailto:andreja.knezevic@osos.pravosudje.hr)

*Komunikacija, upiti u vezi natječajne dokumentacije i svaka druga razmjena informacija između Naručitelja i gospodarskih subjekata može se obavljati poštom, telefonom, telefax-om, te elektroničkom poštom na e-adresu osobe zadužene za kontakt.*

***3. Podaci o postupku nabave***

*Vrste postupka nabave: jednostavna nabava*

*Postupak nabave provodi se sukladno članku 15. stavku 3. Zakona o javnoj nabavi („Narodne novine“ broj: 120/2016.), temeljem Pravilnika o provedbi postupka jednostavne nabave Općinskog suda u Osijeku broj: 41-Su-861/2019 od 1. listopada 2019. godine (u nastavku teksta: Pravilnik).*

*Pravilnik je objavljen na web stranici Općinskog suda u Osijeku, te je javno dostupan putem linka https://sudovi.pravosudje.hr/osos/*

*Na ovaj postupak nabave ne primjenjuju se odredbe Zakona o javnoj nabavi.*

*Naručitelj zadržava pravo poništiti postupak nabave u bilo kom trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.*

***PODACI O PREDMETU NABAVE***

***4. Opis predmeta nabave i procijenjena vrijednost***

*Predmet nabave sadrži nabavu zdravstvenih usluga sistematskog pregleda za državne službenike i namještenike zaposlene u Općinskom sudu u Osijeku i njegovim Stalnim službama. Opis zdravstvenih usluga koje čine sadržaj sistematskog pregleda detaljnije je naveden i opisan u Obrascu 1. koji nosi naziv „Specifikacija s opisom usluge – za žene i muškarce“. Obrazac 1. nalazi se u prilogu ovog zahtjeva za dostavu ponude.*

*Procijenjena vrijednost nabave: =32.500,00 kn.*

*Ukupna cijena sistematskog pregleda po jednom državnom službeniku ili namješteniku je fiksna i iznosi =500,00 kn s PDV-om, a određena je sukladno pravnim pravilima iz članka 55. Kolektivnog ugovora za državne službenike i namještenike („Narodne novine“ broj: 112/2017., 12/2018., 2/2019. 119/2019. i 66/2020.).*

*Procijenjena vrijednost nabave odnosi se na sistematske preglede ukupno 65 državnih službenika i namještenika Općinskog suda u Osijeku i njegovih Stalnih službi (52 žene, 13 muškaraca).*

*Obzirom da državni službenici i namještenici imaju pravo na sistematski pregled, ali ne i obvezu da se na isti odazovu, Naručitelj se obvezuje odabranom ponuditelju platiti samo stvarno izvršene usluge.*

***5. Ugovor o nabavi i rokovi vezani uz izvršenje usluge i plaćanje računa***

*Planirano je sklapanje ugovora o jednostavnoj nabavi usluge sistematskog pregleda državnih službenika i namještenika Općinskog suda u Osijeku s odabranim ponuditeljem odmah po okončanju postupka jednostavne nabave prema predlošku koji se nalazi u prilogu ovog zahtjeva (Obrazac 2. Prijedlog ugovora).*

*Ugovor će se primjenjivati do ispunjenja, odnosno provođenja sistematskih pregleda, a najdulje do 15. prosinca 2020. godine u kojem roku odabrani ponuditelj mora izvršiti uslugu sistematskog pregleda za sve državne službenike i namještenike ovog Suda koji se odazovu na pregled.*

*Raspored državnih službenika i namještenika Naručitelj i odabrani ponuditelj naknadno će dogovoriti.*

*Odabrani ponuditelj dužan je nakon izvršene usluge Naručitelju dostaviti račun uz koji mora biti priloženo izvješće o stvarno pruženim uslugama. Izvješće o stvarno pruženim uslugama sastoji se od popisa pruženih usluga i potpisne liste državnih službenika i namještenika Općinskog suda u Osijeku koji svojim potpisom na potpisnoj liti potvrđuju da su se odazvali sistematskom pregledu i da je isti obavljen sukladno ponudi odabranog ponuditelja. Naručitelj se obvezuje platiti račun samo za stvarno izvršene usluge, odnosno za stvaran broj izvršenih sistematskih pregleda prema potpisnoj listi državnih službenika i namještenika koji su pristupili i obaviti sistematski pregled.*

***PODACI O PONUDI***

***6. Sadržaj i način izrade ponude***

*Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.*

*6.1. Ponuda sadrži najmanje:*

*1. popunjene stavke Specifikacija s opisom usluge – za žene i muškarce (Obrazac 1.) sukladno uputama naznačenima na obrascu i u točki 6.2. zahtjeva.*

*NAPOMENA: Specifikacija s opisom usluge za žene i muškarce može se preuzeti na web stranici Općinskog suda u Osijeku putem linka:* [*https://sudovi.pravosudje.hr/osos/*](https://sudovi.pravosudje.hr/osos/) *ili osobno kod službenika zaduženog za kontakt iz točke 2. ovog zahtjeva.*

*6.2. Način popunjavanja Obrasca 1. „Specifikacija s opisom usluge za žene i muškarce“*

*Obrazac 1., koji nosi naziv „Specifikacija s opisom usluge za žene i muškarce“, sadrži osnovne usluge prema prilogu Kolektivnog ugovora za državne službenike i namještenike pod nazivom „Specifikacija zdravstvenih pregleda“, te eventualno dodatne usluge i posebne uvjete pružanja usluga.*

*Ponuditelj popunjava Obrazac 1. na način da ukoliko u svojoj ponudi nudi konkretnu osnovnu uslugu u odgovarajući redak stupca 3 Obrasca 1. upiše „DA“, a ukoliko navedeno ne nudi upisati će „NE“. Ukoliko ponuditelj nudi dio usluga potrebno je navesti koje. Ukoliko ponuditelj ne upiše ništa u odgovarajući redak stupca 3 Obrasca 1., Naručitelj će smatrati da ne nudi konkretnu osnovnu uslugu.*

***7. Način dostave ponude***

*Ponuditelji dostavljaju ponudu u zatvorenoj omotnici neposredno, preporučenom poštanskom pošiljkom ili putem elektroničke pošte na adresu:* [*ured.predsjednika@osos.pravosudje.hr*](mailto:ured.predsjednika@osos.pravosudje.hr)*.*

*Na omotnici mora biti naznačeno slijedeće:*

*Na prednjoj strani: REPUBLIKA HRVATSKA*

*Općinski sud u Osijeku*

*Europska avenija 7*

*31000 Osijek*

*PONUDA ZA NABAVU:* ***Usluge sistematskog pregleda državnih***

***službenika i namještenika Općinskog suda u Osijeku“***

*Na poleđini: Naziv i adresa ponuditelja*

***8. Datum, vrijeme i mjesto dostave ponude***

*Ponuda, bez obzira na način dostave, mora biti zaprimljena na adresi Naručitelja najkasnije do 25 rujna 2020. godine u 15,00 sati.*

***9. Cijena ponude***

*Cijena ponude je unaprijed određena u fiksnom iznosu od =500,00 kn s PDV-om za svaki pojedinačno obavljeni sistematski pregled temeljem pravnog pravila iz članka 55. stavka 1. Kolektivnog ugovora za državne službenike i namještenike.*

***10. Ostali bitni uvjeti***

*Odabrani ponuditelj je u obvezi osigurati obavljanje sistematskog pregleda na području grada Osijeka za svakog pojedinog državnog službenika i namještenika ovog Suda, bez obzira na mjesto njegova rada.*

*Poželjno je, ukoliko je ponuditelj u mogućnosti, vađenje krvi i uzimanje urina radi laboratorijske dijagnostike obaviti u prostorijama Naručitelja.*

*Zbog većeg broja državnih službenika i namještenika, činjenice da u radno vrijeme svi ne mogu izbivati sa radnog mjesta istovremeno, kao i činjenice da dio službenika i namještenika radi u Stalnim službama izvan Osijeka, odabrani ponuditelj mora omogućiti nakon obavljanja analize krvi i urina i dobivenog laboratorijskog nalaza organiziranje sistematskog pregleda u više dana, u više grupa od po nekoliko službenika i namještenika, na način da svaki službenik iz pojedine grupe obavi sve preglede unutar jednog dana. Točno vrijeme (termini) sistematskog pregleda naknadno će biti dogovoreni između Naručitelja i odabranog ponuditelja.*

***11. Sklapanje ugovora o nabavi***

*Naručitelj će od odabranog ponuditelja pozivom zatražiti potpis ugovora.*

*Rok za potpis ugovora je najdulje pet dana od dana zaprimanja poziva. U slučaju da ponuditelj ne dostavi potpisane primjerke ugovora u traženom roku, Naručitelj može bez ikakvih daljnjih obveza prema njemu ponuditi potpisivanje ugovora slijedećem najpovoljnijem ponuditelju ili poništiti postupak nabave.*